เช็กพิกัดเสี่ยง เด็ก 9 ขวบลูกคณะทูต-ทหารอียิปต์ติดโควิด-19 เข้าไทยไม่กักตัว
เปิดสถานที่เสี่ยง หลัง ทหารอียิปต์ติดโควิด-19 แวะพักที่ระยอง รวมไปถึงคอนโดย่านสุขุมวิท ที่พักของเด็ก 9 ขวบติดโควิดมาไทยพร้อมครอบครัวคณะทูตจากกรณี ศบค. แถลงว่า ทหารอียิปต์กลุ่มหนึ่ง เดินทางถึงไทยเมื่อวันที่ 8 ก.ค.63 โดยเข้าพักที่โรงแรมแห่งหนึ่งใน จ.ระยอง โดยไม่มีการกักตัว ต่อมาพบว่ามีทหาร 1 นายติดเชื้อโคโรนาไวรัส (โควิด-19) ซึ่งทหารอียิปต์รายดังกล่าว พร้อมคณะได้เดินทางออกจากประเทศไทยไปเมื่อวันที่ 11 ก.ค.ที่ผ่านมาเกี่ยวกับเรื่องนี้ นพ.สุนทร เหรียญภูมิการกิจ นายแพทย์สำนักงานสาธารณสุขจังหวัดระยอง (สสจ.ระยอง)กล่าวว่า เจ้าหน้าที่ได้เข้าพื้นที่โรงแรมดีวารีดีว่า ริมถนนสุขุมวิท ต.เนินพระ อ.เมืองระยอง ซึ่งเป็นที่พักที่ทางการจัดไว้ให้กลุ่มทหารอียิปต์และได้ปิดชั้น 7 และ 8 ที่เป็นโซนใกล้ห้องพักที่ทหารอียิปต์ทั้ง 31 นายเข้าพัก ในวันแรกเข้าพัก 8 ก.ค.63ทั้งนี้ มีรายงานว่าในวันพรุ่งนี้ (14 ก.ค.63) จะมีการจะส่งหน่วยเสริมลงพื้นที่ จ.ระยอง โดยนำรถพระราชทานไปด้วยเพื่อสุ่มตรวจ กลุ่มเสี่ยง กลุ่มสัมผัส และการตรวจเชิงรุกบุคคลที่รู้สึกว่าไม่มีความปลอดภัย โดยจะลงพื้นที่ไปยังสถานที่ที่ชัดเจนแล้ว คือ ห้างแหลมทอง หรือ ห้างเซ็นทรัล ที่พบข้อมูลว่าทหารอียิปต์มีการเดินทางไปนอกจากนี้ยังมีกรณีเด็กหญิงสัญชาติซูดาน อายุ 9 ปี เดินทางมาพร้อมครอบครัวซึ่งเป็นคณะทูต โดยเดินทางมาถึงประเทศไทยเมื่อวันที่ 10 ก.ค. 2563 พบติดเชื้อโควิด-19โดยทราบว่า ทางครอบครัวได้เข้าพักที่คอนโดแห่งหนึ่งย่านสุขุมวิท กรุงเทพฯอย่างไรก็ตาม พบว่าในโลกออนไลน์ได้มีการติดแฮชแท็ก #โควิด19 เพื่อแสดงความคิดเห็นถึงกรณีดังกล่าว พร้อมขอให้รัฐออกมาเปิดเผยรายละเอียดต่างๆ ให้ชัดเจนกว่านี้เพื่อประชาชนจะได้ป้องกันตัวเอง.
เปิดสถานที่เสี่ยงหลัง ทหารอียิปต์ติดโควิด-19 แวะพักที่ระยอง รวมไปถึงคอนโดย่านสุขุมวิท ที่พักของเด็ก 9 ขวบติดโควิดมาไทยพร้อมครอบครัวคณะทูต
ทหารอียิปต์,ทหารอียิปต์ระยอง,ทหารอียิปต์ติดเชื้อโควิด,ระยอง,โควิดระยอง,คณะทูต,ไฮไลต์ไวรัสโคโรน่า,ข่าวทั่วไป